Drie vas ná moord op Smithfield-boervrou | Maroela Media
Drie vas ná moord op Smithfield-boervrou
Drie verdagtes is in verband met die moord op 'n boervrou van Smithfield in die Vrystaat in hegtenis geneem.
Poenkie Bissett se man, Arthur Bissett, het haar Maandagoggend dood langs haar voertuig op hul plaas Korhaanfontein, digby Smithfield, aangetref.
Soos vroeër berig is Arthur omstreeks 07:30 uit die plaashuis om na nabygeleë krale te gaan en sy daaglikse take te verrig. Poenkie het glo vir hom gesê dat sy eers die wasgoed gaan klaarmaak waarna sy dorp toe gaan.
Arthur het omstreeks 11:30 na die plaashuis teruggekeer en toe vir Poenkie langs haar motor op die grond aangetref. Die motor was langs die huis geparkeer. Sy was net op pad dorp toe.
"Die huis was gesluit en die voertuig se sleutels en die huissleutels is by haar gevind waar sy op haar maag op die grond gelê het," het brig. Motantsi Makhele, woordvoerder van die polisie, gesê.
Dit lyk asof die aanvallers glad nie in die huis was nie, omdat die huis gesluit was.
Hugo Pretorius, veiligheidskoördineerder van Smithfield, wat self op die toneel was, sê dit lyk asof sy met 'n skerp voorwerp in die nek gesteek is. Die nadoodse ondersoek sal bevestig hoeveel keer sy gesteek is.
"Drie verdagtes is dieselfde dag in Smithfield in verband met haar se moord vasgetrek," het Pretorius bevestig.
Volgens Makhele is een van die verdagtes (43) wat in hegtenis geneem is, in besit van items gevind wat moontlik aan Poenkie behoort het.
"Oorbelle, 'n trouring en kontant is in die verdagte se besit gevind," sê Makhele.
"Ons verwag nog inhegtenisnemings en die ondersoek gaan intussen voort."
Integriteitskommissie sê Ace moet opsy staan
Wat ñ vreemde moord? My innige simpatie met haar naasbestaandes.
Dat hierdie jaar van absolute hel vir iemand nou nog so vererger moet word deur 'n geliefde op so wreedaardige en afskuwelike wyse aan die dood te moet afstaan. Sterkte aan hierdie familie, wat meer kan mens se…
Mmmm…gewoonlik sou hulle die voertuig ook gevat het.
Kon hulle nie die goed gevat het en haar uitgelos het nie? Ek is bly hulle is vinnig gevang. Dit bring haar nie terug nie maar darem is hulle vas. Baie sterkte vir die familie, mag Jesus julle styf vashou en julle vertroos.
Althes jy is reg wat 'n vreemde woord en waarvoor is sy doodgemaak. Dis net baie scary wat aangaan en dat mense net doodgaan vir aardse goed.